Document ID: 31997R1259

Komisijas Regula (EK) Nr. 1259/97
(1997. gada 1. jūlijs),
ar kuru groza Regulu (EK) Nr. 1501/95, ar ko paredz sīki izstrādātus noteikumus par to, kā piemērot Padomes Regulu (EEK) Nr. 1766/92 attiecībā uz labības eksporta kompensāciju piešķiršanu un pasākumiem, kas jāveic, labības tirgū rodoties traucējumiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 923/96 [2], un jo īpaši tās 13. pantu,
tā kā Komisijas Regulā (EK) Nr. 1501/95 [3], kurā jaunākie grozījumi izdarīti ar Regulu (EK) Nr. 95/96 [4], ir paredzēti sīki izstrādāti noteikumi par labības eksporta kompensāciju piešķiršanu, jo īpaši saistībā ar uzaicinājumiem uz konkursu;
tā kā 18. pantā Komisijas 1987. gada 27. novembra Regulā (EEK) Nr. 3665/87, ar ko paredz kopējus sīki izstrādātus noteikumus eksporta kompensāciju sistēmas piemērošanai lauksaimniecības produktiem [5], kurā jaunākie grozījumi izdarīti ar Regulu (EK) Nr. 815/97 [6], ir paredzēti vispārīgi noteikumi attiecībā uz pierādījumiem par to, ka ir nokārtotas muitas formalitātes, kas vajadzīgas, lai preces laistu apgrozībā; tā kā Regulas (EK) Nr. 1501/95 13. pantā ir paredzēta atkāpe no šīm prasībām gadījumos, ja eksportu veic ar jūras transportu; tā kā skaidrības labad ir precīzāk jānosaka gadījumi, kuros piemēro šādu atkāpi, jo īpaši attiecībā uz faktu, ka šo izņēmumu var pieļaut vienīgi tad, ja kompensācija ir noteikta līgumā, kas piešķirts attiecībā uz visām trešām valstīm bez izņēmuma;
tā kā ir jāļauj piešķirt līgumus, kas nosaka kompensācijas vai eksporta nodokļus, neizjaucot nepārtrauktību tirgus pārejas situācijās; tā kā tādēļ piedāvājumiem attiecībā uz kompensācijām jābūt saderīgiem ar piedāvājumiem attiecībā uz nodokļiem un pārejas situācijā konkursa procedūru nedrīkst bloķēt;
tā kā šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1501/95 13. panta pirmo daļu aizstāj ar šādu daļu:
"Neatkarīgi no Regulas (EEK) Nr. 3665/87 18. panta, pierādījums, ka muitas formalitātes, kas vajadzīgas, lai preces laistu apgrozībā, ir nokārtotas, nav jāuzrāda, ja izmaksā kompensāciju, kas noteikta konkursa kārtībā piešķirtā līgumā eksportam uz visām trešām valstīm, ja eksportētājs pierāda, ka vismaz 1500 tonnu labības produktu ir izvests no Kopienas muitas teritorijas ar kuģi, kas piemērots jūras satiksmei."
2. pants
Regulas (EK) Nr. 1501/95 7. panta 2. punkta pirmo daļu aizstāj ar šādu daļu:
"2. Ja nosaka maksimālo eksporta kompensāciju, līgumu slēdz ar pretendentu vai pretendentiem, kuri piedāvājumā norādījuši maksimālo kompensācijas summu vai summu, kas mazāka par to, un ar pretendentu vai pretendentiem, kuru piedāvājums attiecas uz eksporta nodokli."
3. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1997. gada 1. jūlijā

Labels: 2
3
17